AMCના અધિકારીઓએ જણાવ્યું હતુ કે, દિવાળીના તહેવારોમાં મિઠાઇ અને માવાથી બનતી પ્રોડક્ટની માગ વધી જાય છે તેવા સંજોગોમાં ઉતાવળે વધુ ઉત્પાદન માટે સ્વચ્છતા અને વ્યક્તિગત હાઇજિનના મુદ્દે કેટલાંક એકમો બાંધછોડ કરતાં હોય છે જેની વિપરિત અસર નાગરિકોના સ્વાસ્થ્ય ઉપર પડી શકે છે જેથી આજે શહેરભરમાં મિઠાઇઘરો, મિઠાઇના કારખાના અને માવા વેચાણ એકમોમાં ચકાસણી કરાઇ હતી જેમાં ખુલ્લામાં મૂકેલો ખોરાકના મુદ્દે, ખોરાક બનતો હોય તેવા સ્થળોએ સ્વચ્છતાના મુદ્દે અને ખોરાક બનાવતાં કારીગરોની વ્યક્તિગત સ્વચ્છતાની ચકાસણી કરાઇ હતી જેમાં ખુલ્લા પડી રાખેલી ૩૭૦ કિલો અખાદ્ય મિઠાઇનો નાશ કરાયો હતો.